LidanRubinov/Halacha-QA huggingface dataset:
שאלה: התרעננות בממחטה לחה ביום הכפורים - המשך: הרב שליט"א השיב להתיר להתרענן בממחטה לחה ביום הכיפורים, כאשר היא אינה רטובה ממש אלא ב טופח שלא על מנת להטפיח, ונסתייע מפסקי הגר"מ אליהו זצ"ל לענין איסור סחיטה. אך לעניות דעתי יש לדחות ההשוואה, כי לענין סחיטה אכן כל שאין ביוצא ממנה נוזל המרטיב אחרים - אין זה בגדר סחיטה, שהרי לא יצא משקה, משא"כ לענין רחיצה יתכן ודי בלחות המועטת שעל העור, להיחשב כרחיצה, אעפ"י שאין בו כדי להטפיח אחרים. וסוגיית הגמרא (ביומא עח.) מדברת ב כלים נגובים שאולי אין בהם כדי להרטיב כלל אלא לצנן משהו. והרי החוש מעיד שכשמנגבים באותן ממחטות, העור מתלחלח, הגם שאינו מרטיב אחרים. בכבוד, ובברכת כתיבה וחתימה טובה. השאלה נשאלה בהמשך לשאלה "שימוש בממחטות לחות ביום הכיפורים"
תשובה: הספק שהעלית הם צדדי הספק בנוגע לפסק, אך הגר"ד ליאור שהצעתי את הדברים בפניו הורה להתיר.
שאלה: שבת אירגון: הרב, האם מותר לעשות דגלנות (ריקוד) בשבת אירגון שכל הסניף וכל השבט עושה את זה ועושים את זה מול כל היישוב? האם אני גם יכולה להשתתף? נ.ב. אני בת 13.
תשובה: : דגלנות שיש בה הליכה ולא ריקוד ניתן להקל בכדי שלא לפרוש מהחברה.
שאלה: רחיצה ביום טוב: בראש השנה הבעל"ט, האם מותר להתקלח במקלחת ביתית בחמים שהוחמו ע"י דוד שמש? לספרדים. השאלה נשאלה בהמשך לשאלה "רחיצה ביום טוב, אפשר?"
תשובה: מותר להתקלח במיוחד לכבוד שבת אמנם יש להזהר משימוש בסבון רגיל ותלישת שיער ברחיצת הראש. ואם אפשר לא לרחוץ את כל הגוף אלא להשאיר חלק מהגוף ללא רחיצה עדיף.
שאלה: ממי יצאו אומות העולם?: הייתי בשיעור תורה היום ונאמר שם שאומות העולם יצאו מקין והבל ועם ישראל יצא משת. אבל בדור המבול הם לא נשארו, אז ממי יצאו אומות העולם לאחר המבול?
תשובה: לשואל דבריך נכונים. אכן אומות העולם יצאו מבני נח ולא מקין והבל. שם הוא ממשיך צדיקותו של נח, והעברים נחשבים לממשיכי דרכו של שם "ולשם ילד, גם-הוא: אבי, כל-בני-עבר". שם הוא גם אביהם של עמים שונים מאזור המזרח התיכון, כמו אשור, עילם (פרס), ארם (סוריה) ועוד. לכן קבוצת העמים האלה נקראת "עמים שמיים", והשפות המדוברות על ידיהם נקראות "שפות שמיות". גם הערבים (בני ישמעאל), בהיותם צאצאי אברהם, היו דור תשיעי לשם. חם, בנו השני של נח, היה אביהם של כוש, מצרים, פוט וכנען. וליפת היו שבעה בנים ובהתאם לכך מיוחסים לו שבעה עמים: גומר, מגוג, תירס, יוון, תובל, משך, ומדי. יחד עם זאת אנו מוצאים כי תכונותיו של קין הטביעו חותם שלילי במציאות, דבר שעורר תכונות שליליות דומות בדורות מאוחרים יותר. מרן הרב קוק (אורות, ישראל ותחיתו טו) ראה בקין אבטיפוס של אדם או חברה המנסים מתוך קנאה להשוות את תנאיהם בכוח, באופן מלאכותי וללא כל הצדקה, גם כאשר אינם ראויים לכך. תכונותיו של קין התעוררו מאוחר יותר אצל קורח שקנא במעמדם הרם של משה ואהרון, ולאחר מכן שבו והתגלו בנצרות שמבקשת מעמד שווה לעם ישראל, מבלי שהיא עמלה על תיקון הנפש והמידות באמת.  נאמנה
שאלה: סוכה בחלק מהמרפסת: מרפסת מרובעת מקורה שרק בפינתה יש מקום מוגדר פתוח תחת כיפת השמיים, לפינה זו כאמור שתי דפנות מחוברות כאות ר. אני מעוניין לעשות סוכה גדולה על כל המרפסת ולשבת רק בחלק הכשר באותה פינה. האם אני צריך ליצור דופן שלישית לאותה פינה או די בשתי דפנות ולהסתמך על דופן עקומה? וכן האם צריכה אותה דופן של סוכה במרחק פחות מ ד אמות לסכך מדין דופן עקומה? שנה טובה
תשובה: לשואל, כפי שכתבת, ניתן להסתמך על 'דופן עקומה' אך זאת בתנאי שהמרחק בין הדופן הנגדית במרפסת לבין הסכך הכשר הוא פחות מד' אמות, דהיינו פחות מ - 192 ס"מ (אינני בטוח שהבנתי את המשפט האחרון בדבריך).
שאלה: לומר את נוסח ההפרשה לפני הברכות: 1-מי שאמר את נוסח ההפרשה על ירקות טבל, האם יכול אח"כ לברך את שתי הברכות? על מעשרות ועל מעשר שני או שיש כאן בעיה של עובר לעשייתן? 2- בדיעבד האם בירך לבטלה?
תשובה: וברכת ד' נראה שהפסיד את הברכות, כיוון שאין ברכות מעכבות והוא עשה את המעשה ממילא איננו יכול לברך לאחר מכן. אם לא ידע שאין לברך אין זה בגדר ברכה לבטלה, כיוון שהכל כאן בשוגג. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: סלייסר ביום טוב: האם מותר להשתמש בסלייסר (קוצץ ירקות בצורת ריבועים מדוייקים) ביום טוב?
תשובה: וברכת ד' מותר, אבל רק בכמות הנדרשת לא יותר. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: מועד ברית לאחר ניתוח קיסרי: לכבוד הרב, אשתי ילדה אתמול בן זכר (29 8). הלידה הייתה בניתוח קיסרי. מתי אמורה להתקיים הברית? חמישי הבא או ביום ראשון לאחר החג בע"ה? ושבת
תשובה: מזל טוב, שתזכו לגדלו לתורה, למצוות ולמעשים טובים, ושתרוו ממנו הרבה נחת ושמחה. לתינוק שנולד בניתוח קיסרי לא עושים ברית בשבת או בחג אלא יש לדחות את הברית ליום ראשון.
שאלה: לעשר פירות בנתיבות - המשך: האם לדעת הרב, בנתיבות חובה לעשר? ועם ברכה? השאלה נשאלה בהמשך לשאלה "מגורים בנגב נחשבים כבארץ ישראל"
תשובה: לענ"ד, בגידולים הגדלים בנתיבות צריך להפריש רק דרומית מערבית לאשקלון (בערך כביש סעד-מגן) יש להפריש בלי ברכה.
שאלה: קדושתה של עכו לענייני ארץ ישראל - המשך: האם בעכו חובה להפריש? השאלה נשאלה בהמשך לשאלה "קדושתה של עכו לענייני ארץ ישראל"
תשובה: וברכת ד' מלשון הרמב"ם משמע שעכו חייבת. וכן כתב בכפו"פ פי"א "על עכו", פרוט המקומות כדאי לראות בכפו"פ פ"ז, ופי"א באריכות בבאור המקומות. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: חיוב בית שאן ואשקלון במעשרות: האם יש מקור מפורש שאשקלון ובית שאן,חייבים להפריש שם תרומות ומעשרות?
תשובה: וברכת ד' עיין רמב"ם תרומות פ"א ה"ה, ובנו"כ שם. באופן כללי אין צורך להגדיר שחייב יש להגדיר רק את הפטורים מתרו"מ שהוא חידוש הלכתי. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: אפשר לשנות את נוסח הסליחות?: אני אשכנזי, אך אני לא אוהב את הסליחות של האשכנזים. מותר לי להגיד את זה בנוסח עדות המזרח? יש לציין שאני נוהג כמנהג האשכנזים שלא אומרים סליחות עד תחילת השבוע שחל בו ראש השנה ושבת
תשובה: תאמר את הסליחות עם הספרדים ותבורך משמיים. בצה"ל מקיימים סיורי סליחות ואומרים כולם סליחות בנוסח ספרדי.
שאלה: אבל בתקופת החגים: לכבוד הרב אבי נפטר ב-28 8 2013. מהם מנהגי האבלות בתקופת החגים? עד מתי חלים איסורים כגון גילוח?
תשובה: תנוחם מהשמים. אביך נפטר ביום רביעי ואם נקבר לפני הלילה התאריך כב אלול שבו תקיימו אזכרה כמידי שנה. השבעה מסתיים ביום שלישי 3.9 כח אלול בבוקר ה30 מסתיימים בכניסת החג. תספורת על אב צריך להמתין 30 יום ממש ולאחריו גערה ולכן אסור להסתפר ולהתגלח עד איסרו חג.
שאלה: מזבח בוכה כשמתגרשים: לרב. האם שזוג מתגרש מזבח בוכה גם שהפירוד בה מצד האשה ולא בצד הגבר?
תשובה: כל פירוד בין איש לאישה הוא הרס של הבית. כל בית יהודי הוא בבחינת מזבח לעבודת ד' וכאשר הוא נפגם יש בכך צער גדול בלי הבדל מי גרם לצער זה. יתן ד' שיהיה שלו' בכל בית ישראל.
שאלה: שאלות בנושא שבת,יין,תמונה של צדיקים: כבוד הרב שבוע טוב :) ברשותך אשמח לשאול כמה שאלות נושא שבת, יין ותמונה של צדיקים.אשמח אם תענה :) 1.אני גרה בקומה 10.האם מותר לי לרדת ולעלות במעלית שבת? כי קראתי שמעלית שבת לא כול כך רצוי. ב.האם מותר לעלות ולרדת הרבה במדרגות בשבת? זה לא נחשב פסיעות גסות? ואם אני יעלה ברוגע ולא במרוצה.? 2.האם חייבים לשתות את כל היין של הקידוש בשבת ובהבדלה? ואם לא אוהבים יין? 3.קניתי תמונה של הבן איש חי לחדר הפרטי שלי.אני אוהבת אותו מאוד.משהו בעיניים שלו גורם לי להירתע ואי נוחות.האם זה שאני חשה לא בנוח בנוכחות התמונה זה אומר שאני עובדת עבודה זרה? הרי התמונה לא חיה היא דומם. ב.מעצבן אותי שאני נרתעת מתמונה ולא מהעובדה שהקדוש ברוך הוא מתסכל עלי ובוחן אותי ואוהב אותי ומצפה ממני לדברים.אני לא מבינה איך תמונה גורמת לי להרגיש לא בנוח והקדוש ברוך הוא, לא. מה זה אומר עלי? איזו מין דתייה אני? ג.האם מותר להחליף בגדים בנוכחות של תמונה של צדיק?מעבר לעובדה שאני אישה וזה תמונה של גבר. מראש :)
תשובה: 1. מותר להשתמש במעלית שבת. יש מהדרין שלא משתמשים במעלית שבת לחשוש לדעות המחמירים. אין בעיה לעלות ולרדת מדרגות. 2. יש לשתות כמלוא לוגמיו (כ55 סמ"ק). ניתן לעשות על מיץ ענבים ואז יותר קל לשתות. 3. לא צריך לחשוש מתמונה. זו רק תחושה. את לא צריכה להתייחס לעניין. כמובן, כדאי לזכור תמיד שכל מעשייך בספר נכתבים ולהשתדל לעשות את רצון ה'. מותר להחליף בגדים. באופן כללי, להחליף בגדים ראוי בצניעות.
שאלה: שטיפת רצפה בשבת וחג עם מטלית לחה: היום מצויה מטלית רצפה לחה חד פעמית (בדומה למגבונים לחים לתינוק). האם יהיה מותר לכתחילה להשתמש בה? השאלה נשאלה בהמשך לשאלה "נקיון הבית בשבת וחג"
תשובה: המלאכה השייכת לעניינו היא מלאכת דש מפרק. נחלקו הראשונים ב'פסיק רישה דלא ניחא ליה' אם אסור מדרבנן. השו"ע (שכ, יח) הביא מחלוקתם לגבי הידוק בד בפתח החבית. אולם במסקנת דבריו, העמיד על מנהג העולם, כיון ויש צד נוסף, שאם הנוזל הולך לאיבוד, בטל שם מלאכת דש מפרק. תכלית השימוש ב'מגבונים לחים', היא בעבור הלחות שעל גבי המגבון, שתדביק את הלכלוך למגבון, ואין צריך לנוזל הבלוע בהם. אם נסחט נוזל מהם, הרי הוא הולך לאיבוד, ולכן לא יהיה שם מפרק דש. עוד יש לסמוך על הראשונים, שכתבו שאין דישה אלא בגידולי קרקע. לכן האיסור בסחיטת מגבונים אינו אלא מדרבנן. כיון ומגמת השימוש הוא בלחות שעל גבי המגבון, אם יסחט נוזל הרי הוא מוגדר כ'פסיק רישיה דלא ניחא ליה' באיסור דרבנן שרוב הראשונים שהתירו. לכן ניתן להשתמש, בעדינות שלא יצאו הנוזלים.
שאלה: האם מותר להשתמש ביום כיפור בסבון נוזלי?: לרב האם מותר להשתמש ביום כיפור בסבון נוזלי לאחר יציאה מהשרותים? מה יעשה אדם שמספר שעות לאחר סעודה מפסקת חש כי יש בפיו פירור מזון מהסעודה? ואם בטעות בלע הם לנסות להקיא? ושנה טובה
תשובה: א. מותר להשתמש אם היד התלכלכה. ב. אין צורך להקיא מה שנבלע בלי כוונה. תתברכו בשנה טובה אתם וכל אשר לכם בכלל כל ישראל.
שאלה: תענית בעלי ברית בצום גדליה נדחה: לכבוד הרב שליט"א האם בעלי ברית משלימים תעניתם בצום גדליה נדחה, כמו השנה - בברית שאף היא נדחתה מזמנה. ראיתי שיש דעות בין האחרונים בזה, והשאלה היא מה ההכרעה למעשה? ב מראש. כתיבה וחתימה טובה
תשובה: השנה לא משלימים
שאלה: לכרוך את רצועת התפילין של יד על הבית: אני נוהג כמנהג אבותי בתפילין של יד, לכרוך סביב הבית ולאחר מכן ישר על היד. נהגתי עד עתה לכרוך סביב המגן של הבית שחשוף רק בקידמתו אך אני חושש שמא יש חציצה בכריכה סביב הבית עם המגן, האם נהגתי כשורה או שמא עלי לשנות זאת?
תשובה: לשואל, נהגת כשורה. לא באתי בסוד ה' להכריע בעניין שמקורו בתורת הנסתר, אך מצאתי בשו"ת וישב הים (לרב יעקב משה הלל שליט"א, חלק א סימן ד ענף א אות יב) שהאריך על חשיבות הכריכה מעל הבית ודן גם בשאלתך והסיק שגם לפי מנהג זה אין הכרח שהרצועה תהיה צמודה לבית ללא חציצה, וכיסוי המגן על הבית אינו פוגם, מאחר שהמטרה העיקרית במנהג זה היא הצמדת קשר הי' אל התפילין. אמנם המליץ לכתחילה שכיסוי המגן יהיה חלקי, כך שאינו מכסה את כל הבית עד למטה, וכך יהיה מגע כלשהו בין הבית לרצועה. אך מצד שני יש לשים לב שלחץ הרצועה על הבית לא יגרום לבית נזק מסוים במשך הזמן ויישחק הריבוע (ומטעם זה כתב הרב עובדיה יוסף שליט"א שאינו מקפיד לכרוך את הרצועה על הבית, יביע אומר ח"ט סי' קח אות כ), ומסיבה זו נראה שיש להעדיף שהמגן יהיה שלם עד התיתורא וכך לחץ הרצועה יהיה עליו ולא על התפילין.
שאלה: לשטוף את הבית בשבת ובחג: מדוע אסור לשטוף? הרי אין חשש להשווואת גומות.! השאלה נשאלה בהמשך לשאלה "נקיון הבית בשבת וחג"
תשובה: שנינו בגמ' שבת (מ:) שנאסרה פעולת הדחה, משום חשש שיבואו להשוות גומות. כך פסק השו"ע (שלז, ג). ולגבי הדחה אין חילוק בין קרקע מרוצפת, שם קיים חשש, לקרקע שאינה מרוצפת. אולם יש להדגיש נאסרה דווקא פעולת הדחה, דהיינו לתת מים על גבי הקרקע, אבל אם נשפכו מותר לגרור. הרב נריה צבי
שאלה: קירבה ראשונה של האבלים: בתשובת כבוד הרב הוזכרו אבלים שאינם בקירבה ראשונה אל הניפטר. אימא שלי ניפטרה י"ט באלול תשע"ג, כלומר השלושים יחול בחול המועד. מה ההנחייה והתאריך לגבי מנהגי אבלות, גילוי מצבה ואזכרה? שנה טובה השאלה נשאלה בהמשך לשאלה "יום השלושים חל בחול המועד סוכות"
תשובה: המקום ינחם אתכם בתוך שאר אבלי ציון וירושלים. מחר, מעט לפני כניסת ראש השנה מסתיימים דיני השלושים שלכם, למעט איסור תספורת וגילוח שהוא לפחות 30 יום ושיגערו בכם חבירכם. עליה לקבר וגילוי מצבה אין לעשות בחול המועד אלא לאחריו. כתיבה וחתימה טובה,
שאלה: נדר שהתחרטתי עליו:, היה לי ויכוח עם הבת שלי, בלהט הויכוח כעסתי ואמרתי לה שאני נודר נדר שיותר לא לבקש ממנה כלום. השלמנו, ואני מתחרט על הנדר. מה עלי לעשות עכשיו?
תשובה: ערב ר"ה היום, פנה לדיינים והתר את נדרך.
שאלה: צום יום כיפור לחולה באנמיה: אני בשנה האחרונה סובל מאנמיה קשה ורמת המוגלבין שלי ירד לערך 8 אני מרגיש יובש חזק בגוף ואני שותה במשך היום הרבה פעמים, האם יש סכנה לצום ביום כיפור? אני כמובן מטפל בזה אצל הרופא אך עדיין לא עלו הסיבה שאני מאבד דם!
תשובה: אני מאחל לך רפואה שלמה והרבה בריאות. רב אינו רופא ולכן אינו בקי ברמת הסיכון שיש לכל מחלה, כמו כן, אינו מודע למצבך האישי הבריאותי. לכן, לפני שנפנה את שאלתך לרב עלייך לפנות לרופא ירא שמים ולשאול אותו האם מותר לך לצום או שזה מסוכן? ואם אסור, האם שיעורים עוזרים או שחייבים לאכול ולשתות כרגיל. שלח לנו את התשובה ונפנה את שאלתך לרב. בברכת התורה, WWW.Yeshiva.org.il
שאלה: מכירת עליה לתורה בשבת וחגים: בבתי כנסת שונים, נהוג "למכור" לכל המרבה במחיר תפקידים שונים, כגון: עליה לתורה, מפטיר, פתיחת ההיכל, תפילה על הפרנסה וכדומה. האם פעולת המכירה, הנעשית בתוך בית הכנסת בפומבי, בשבת עצמה, אינה בבחינת חילול שבת? מה ההבדל בינה לבין פעולת מכירה כלשהי, הנעשית ללא העברה ממשית של הכסף במעמד המכירה?
תשובה: הרגשתך נכונה מכירות בבית הכנסת בשבת? אך אין דרך אחרת לממן הוצאות בית הכנסת אלא על ידי תרומות או מיסי חבר שלפעמים אף יותר מסובך. לצורך מצווה מותר לאסוף כספים ואין בזה משום ממצוא חפציך ודבר דבר. אך כול דבר צריך להיות בטוב טעם ובגבולות סבירים לא אווירת שוק או בורסה, כי עשייה אף שהיא מותרת צריכה שתהיה ראויה.
שאלה: שתית משקה אלכוהולי בסעודות ראש השנה: רציתי לשאול האם מותר לשתות יין תוך כדי סעודת ראש השנה וכן משקה אלכוהולי? מדובר בשתיה שמטרתה עונג המועד ולא לשוכרה חלילה. וכן מדובר בסעודת הלילה כך שלא פוגע בתפילת ערבית וכן בסעודת הבוקר המתקימת אחר מוסף ועד מנחה מתפוגגת ההשפעה. האם ראש השנה נחשב כמועד מבחינת שתיה זו או כיום דין שאוסר שתיה כזו? ואם השיעור של השתיה בקידוש גורם לתחושת עונג, האם יש לשתות דווקא מיץ ענבים והאם יש נפקא מינה בין היין ששותים בקידוש לבין השתיה האלכוהולית או היין במהלך הארוחה? ישר כח תזכו למצוות ושנה טובה ומבורכת
תשובה: לכתחילה אין מצות שמחה בר"ה כמו ברגל. אמנם אסור להתענות ולהצטער אבל אין להרבות בשמחה. על כן לא רצוי לשתות יין כי מלבד התפילה ראוי שכל היום יהיה קדוש בתפילות ולימוד תורה. אמנם בקידוש ובכוס ברהמ"ז הנאמרת בזימון שהם יין של מצוה אין הגבלה למי שהיין אינו מזיק לו. שנה טובה גם לך ולכל אשר לך בכלל כל בית ישראל.
שאלה: לכוון שעון שבת למדיח בראש השנה: האם ניתן לכוון מדיח שיפעל בראש השנה כדי שהכלים לא יסריחו וכן שיהיה אפשר להשתמש בהם שוב במהלך החג והשבת?
תשובה: בחג אפשר. בשבת יש בעיה של בישול חומרי הניקוי. בשבת אפשר לשטוף ללא חומרי ניקוי. אך בכל שבת יש בעיה של סגירת המכשיר המאפשר את הפעלתו, וכן בישול של שאריות מזון שלא התבשל (כגון שיירי סלט ירקות וכדו').
שאלה: מכירת עליה לתורה בשבת וחגים: לרב על תשובתו המהירה. עם כל הכבוד, הצידוק של הרב לאיסוף כספים בשבת בבית הכנסת הוא כי הדבר נעשה "לצורך מצווה", נראה לי " תפור מחוט לא כשר" כפי שאומר הפתגם. לי זה נראה חילול שבת בפרהסיה. אני יכול למצוא עוד הרבה מצוות שלצורך קיומן צריך לאסוף כספים, כגון תמיכה בעניים, רכישת ציוד לנכים וכו וכו, אך לא נראה לי שהרב היה מתיר ביצוע האיסוף ( מה עוד שמדובר ב"מכירה פומבית"). עצם העובדה שהמרבה במחיר הוא הזוכה בעליה לתורה, יש בה טעם לפגם. מדוע לא יוצא פסק הלכה המתיר ביצוע הנ"ל בבתי כנסת, כיוון שהציבור אינו מסוגל לעמוד בתקנת האיסור, כדוגמת הפרוזבול שתיקן הלל הזקן, מאותה סיבה ממש? האם לא הגיע הזמן להפסיק "לעקוף" את התקנות המקוריות בשיטת " ישראבלוף" ( יסלח לי הרב על הביטוי ) ולשנות בפועל את התקנות שלא ניתן לעמוד בהן? השאלה נשאלה בהמשך לשאלה "מכירת עליה לתורה בשבת וחגים"
תשובה: מותר לאסוף כסף בבית הכנסת לעניים ולנכים ולכול מה שכבודו הזכיר כך כותב השולחן ערוך סימן שו, ו. לא חייבים בדרך זו - אפשר שכול אחד ישלם דמי חבר ויתרום כאוות נפשו בעלייתו לפי התור. בכול שיטה יש מעלות וחסרונות.
שאלה: חשש ראיית קרי ביום הכיפורים: כמידי יום הכיפורים אני במתח עצום וחשש שמא אראה קרי. וממה שנאמר ידאג כול השנה.
תשובה: אכתוב לך את דברי הרב קנייבסקי זצ"ל שהודפסו בקריינתא דאיגרתא דברי ח אמורים שלא מחמת טבעו כלל וכגון נשוי בן ארבעים ויותר,עמוס בתורה ויר"ש. אשר המקרה נשלח לו מן השמים בגזירה מיוחדת אבל כאשר איננו נשוי הדבר פשוט שאירע מחמת טיבעו שהרהר לפני זמן מה. כי אפילו הרהור מלפני כמה שבועות גורם סוף סוף לזה. וכן כתב הצמח צדק בשם בעל התניא (חחו"מ שער המילואים סד) שהיה שוחק מאנשים שהצטערו על זה כי דברי ח דווקא לאנשים גדולים מאוד שאין להם מצד הרהור כלל וסיים שם שיש להסיח דעת מזה לגמרי ולהיול שמח וטוב לבב. והדבר ברור שאין כאן חשש שידאג כול השנה וכן לא מובטח לו מאומה עם עברה השנה.
שאלה: לימוד משנה ברורה לספרדים: בשעה טובה התחלתי ללמוד בישיבת הסדר,ואנו לומדים הלכה ממשנה ברורה האם אין בכך בעיה שהספר על פי מנהגי האשכנזים?
תשובה: שיהיה לך בשעה טובה בחרת בדרך מצוינת. דרך שהלכו בה רבים ועלתה בידם. לימוד משנה ברורה הוא לימוד חשוב שזכה החפץ חיים שסיפרו התקבל בכלל ישראל שבו הוא מרחיב ממקורות התלמוד ועד הפוסקים האחרונים בצורה בהירה כפרשן וכפוסק. ושאלתך בנוגע להתאמות לפסיקה ספרדית אתה יכול לעיין בפסיקה הספרדית ילקוט יוסף, מקור חיים השלם כהשלמות למנהגי הספרדים. ה' יצליח דרכך.
שאלה: מניין ותפקידי הלווים: לרב מהי הסיבה שלא ספרו את עמ"י במפקד של עמ"י? 2.רש"י בפירושו כותב שהם ליגיון של מלך מה הכוונה? 3.למי אסור להתקרב למשכן? 4.מדוע הזר הקרב יומת?מיהו אותו זר? 5.מהי הסיבה שאת הלווים ספרו מגיל חודש? 6.למה נקרא המשכן משכן העדות? 7.מדוע התגוררו הלווים בעת החנייה שלהם במדבר סביב משכן העדות?
תשובה: לשואל 1. במפקד השבטים הפותח את ספר במדבר נמנו ישראל ונמצא מספרם: 603,550. 2. שבט לוי מכונה "לגיון של מלך" בהיותם משרתי ה', הם מעין גדוד חיילי המלך, משרתיו הקרובים, לכן ראוי היה למנתם בפני עצמם. 3-4. כל אדם שאינו מבני לוי מוזהר (במדבר א, נא) שלא להתקרב לעבודת בני לוי, שלא יפרוק או יקים את המשכן במקום בני לוי. והוסיף הרש"ר הירש שם: "גם הלויים היו רשאים להתקרב לעבודת המשכן רק על פי פקודה מחייבת  כל מי שלא נתחייב, לא היה רשאי, ודינו כזר. ואפילו בן לוי היה רשאי לעשות רק אותו שירות, שהוטל עליו על פי חלוקת העבודה  ואסור היה לו לעבור מתפקיד לתפקיד: "נקיטינן משורר ששיער בשל חבירו במיתה" (ערכין יא ע"ב). יתר על כן: כשם שבן לוי היה חייב להתרחק מעבודת הכהונה, כן היה גם הכהן אסור בעבודת הלויים". 5. מפקד הלויים שבפרק ג מטרתו מנייה זו היתה כדי לפדות את בכורות ישראל. ומפני שבכור נפדה מבן חודש ומעלה (ראה במדבר יח, טז), אף מניית הלויים היתה "מבן חדש ומעלה". 6. ח (שמות רבה נא, ד) מבארים ש"משכן העדות" נקרא כך משום שעדות הוא לישראל שמחל להם הקדוש ברוך הוא. נאמנה
שאלה: לימון ופירות הדר: רציתי לשאול- לימון, ושאר פירות הדר, האם הולכים אחרי ללקיטה או חנטה? בין לספרדי או אשכנזי? כי אני יודע שיש בזה הרבה חילוקי דעות.
תשובה: וברכת ד' הרמב"ם מעשר שני פ"א ה"ה-ה"ו, הובא בשו"ע סי' שלא סעי' קכו, הכריעו שבאתרוג הולכים לפי לקיטה בט"ו בשבט. ומאידך, לעניין שביעית אנו הולכים לחומרא שאם חנט בששית למרות שנלקט בשביעית ודינו כשל שביעית חייב בתרו"מ כשל שישית. דעת הראב"ד (מהרי"ק) היא שיש ללכת לפי חנטה ככל הפירות בעולם. בשאר פירות הדר נחלקו האחרונים האם דינם כאתרוג, שמחמירים לפי שעת הלקיטה, או כשאר פירות האילן, שהולכים לפי חנטה, ועל כן מהראוי להחמיר בו שתי מעשרות. על כן בתפוזי תשע"ד יפרישו שתי מעשרות, דהיינו: לאחר מעשר ראשון יפרישו עוד עשירית מהטבל כדין מעשר שני, לאחר מכן יפדו את הפירות. ואז יתנו ויאמרו שאם התפוזים חייבים כעת במעשר עני כל מה שקראנו בשם מעשר שני יהיה מעשר עני. (משפט כהן סי' נא אות ב). בכל מקרה יש להקפיד שלא להפריש מפירות שנלקטו לפני ט"ו בשבט על פירות שילקטו לאחר ט"ו בשבט. לגבי הנתינה, עדיף להגיע להסכם עם העני לשנתיים ולתת לו פעם אחת, דהיינו יעשו מכירי עניים, ואז אחת השנים בודאי חייבים במעשר עני, ובזה יתקזז חוב העניים. אם לא עושים תנאי עם העניים מראש יש לכאורה לתת פעמיים מעשר עני גם בשנה שנייה הנכנסת לשלישית ומשלישית לרביעית. כתיבה וחתימה טובה, הרב יהודה הלוי עמיחי מכון התורה והארץ כפר דרום אשקלון
שאלה: הכניסו לי מזלג בשרי לאוכל: אם אני אכלתי פרווה, ומשהו שאכל בשר (עוף) השתמש במזלג שלו כדי לאכול מהאוכל שלי, עוד לפני שהתחלתי לאכול, זה נחשב שגם אני אכלתי בשר?
תשובה: ב"ה שלו-ם וברכה, אם לא אכלת בשר ולא טעם בשר אתה לא בשרי. שנה טובה, הרב חגי בר גיורא
שאלה: משקל דיגיטלי בראש השנה: האם אפשר להישקל במשקל דיגיטלי בחג או בשבת?
תשובה: אין להישקל במשקל דיגיטלי בראש השנה ובשבת. גם במשקל מכני אין להישקל.
שאלה: תפילת אמהות בימים נוראים: כאמא לארבעה ילדים שהקטן בינהם בן שנתיים וב"ה הוא ילד די שובב, ברור לי כי השנה לא אוכל להגיע לתפילות. מעט קשה לי עם זה אך אני מנסה בכל כוחי להשלים עם עובדה זו. האם אכן עדיף כך או שמא עליי בכל זאת להתאמץ ולהגיע? ואם לא איזה תפילות מותר להתפלל יחיד בבית ואיזה לא?
תשובה: גיל זה דורש התמסרות של האם. כרגע את עוסקת במצוה חשובה יותר לגדל ילדים שיהיו, אי"ה, יהודים טובים ושומרי מצוות ולכן את פטורה מללכת לבית הכנסת. בזמנך הפנוי תתפללי בבית לפי יכולתך. ה' יקבל את תפילותייך בבית טוב יותר מאשר בביהכנ"ס, שם תהיי טרודה בשמירה על ילדייך. מסיבה זאת התורה פטרה אותך משופר, אך בכל זאת כדאי שתשמעי במשך היום (אפשר גם אחה"צ) 30 קולות. אם את יודעת את יכולה גם לתקוע בעצמך. שנה טובה
שאלה: דין בית שאן למעשרות: מדוע בית שאן והאיזור חייבים להפריש תרומות ומעשרות? הרי ביהושע יז פסוקים יא-יב כתוב שעולי מצרים לא כבשו מקומות אלה?
תשובה: וברכת ד' לפי רוב המפרשים בכיבוש ראשון אין צורך בכיבוש בפועל אלא בכך שהמקום שייך לארץ ישראל ונתחלק לשבטי ישראל. לא רק בית שאן זה כך, יש עוד מקומות כאלו, עיין ארץ חמדה. גמר חתימה טובה הרב יהודה הלוי עמיחי מכון התורה והארץ
שאלה: כשרות הבשר לאשכנזים ולספרדים: לכבוד הרב קראתי את דבריו של הרב אליעזר מלמד בנושא כשרות הבשר לאשכנזים ולספרדים, ואת ההסבר שלו לגבי סירכות שנמצאות במקומות מסויימים בריאה, שהבית יוסף מתיר והרמ א אוסר. האם הבשר החלק בהכשר של הרבנות הראשית, שכתוב עליו לפי חומרות הבית יוסף, כשר גם לאשכנזים, ואין לחשוש בו לסירכות האסורות עפ"י הרמ א ומותרות לדעת הבית יוסף? חשוב לציין שלא ראיתי בחנויות בשר חלק בהכשר הרבנות שכתוב עליו לפי חומרות הרמ א. איזה בשר לקנות, שגם ספרדים וגם אשכנזים יוכלו לאכול ללא חשש?
תשובה: ב"ה שלו-ם וברכה בשר שכתוב שהוא חלק על פי הב"י אמור להיות חלק על פי כל הדעות גם הרמ"א. שנה טובה הרב חגי בר גיורא
שאלה: קילוף בשבת, ברכה על גרנולה ועוד: לרב, א. מה מברכים על חטיף גרנולה "nature valley" שמיובא מחו"ל, ולא ידוע לי אם הגרנולה מבושלת או לא? ב. במידה ואנו מקלפים ירקות בשבת, האם אפשר לקלף גם את פנים הגזר (שכבר ללא קליפה)לתוך הסלט? ג.האם מותר להשתמש במכשיר למקלף מלפפונים דק בצורה מסולסלת בתור קישוט? ד. יש לי תבניות פיירקס וזכוכית לתנור ישנות שאיני יודעת אם היו בשריות או חלביות. מה אפשר לעשות איתן? ה. באתר קניות בחו"ל נכנסתי למכירה פומבית של תיק. בתקנון כתוב, שמי שזוכה, מתחייב לקנות. זכיתי, אך התחרטתי. לא שילמתי והם כתבו לי שיתכן ולא אוכל לקנות באתר יותר. האם אני חייבת הלכתית לשלם? יום מבורך,
תשובה: ב"ה שלו-ם וברכה, א. בגרנולה קיים מרכיב שיבולת שועל שעובד לקואקר בתהליך של חום ורטיבות לכן יש לברך בורא מיני מזונות. ב. אין איסור לקלף את פנים הגזר. ג. שימוש במכשיר לחיתוך ירקות יש מחמירים ויש מקלים. המקלים מתירים רק כאשר החיתוך סמוך לסעודה. ויש הסוברים שחיתוך בצורה מיוחדת יש בו איסור מחתך. ד. תבניות זכוכית להכשיר בהגעלה במים רותחים, פיירקס אם לא השתמשו בהם שנה להגעילם ברותחים 3 פעמים. אחר הגעלת שני סוגי התבניות יש להשתמש בהם תחילה בפרווה ואחר כך לקבוע מי חלבי בשרי. ה. אם בתקנון כתוב שמי שלא ישלם לא יוכל יותר לקנות זה חלק מההסכם. הסיבה שכותבים שחייבים לקנות היא משום שהם חוששים שאם אדם לא שילם הם הפסידו שאדם אחר שיכל לזכות, אולם בחלק מהאתרים באמת לא מתקיימת מכירה פומבית אלא המחשב כותב כאילו יש מתחרים והם מרמים את הקונים שעל ידי כך מושכים את הקונים לקנות, ואם כך לא גורמים להם הפסד רק מונעים רווח. אולם אם גרמו הפסד וההתחייבות של הקונה מחייבת על פי דיני המשפט חייבים לשלם מדין מלכות. בברכת שנה טובה, הרב חגי בר גיורא
שאלה: משמרת בשבת וערבי חג במגן דוד אדום : אני מתנדבת במגן דוד אדום כל יום ונתקלתי במצב של אפשרות לעשות משמרת במדא בערב חג, השאלה שלי היא האם במצב שיש צורך בעובדים למשמרת מסוימת שהיא בשבת או בערב חג אם מותר לי להיכנס אליה?
תשובה: מותר. נדרשים שני דברים: האחד - ללמוד האסור והמותר מבחינה הלכתית בימים אלו של שבת וחג. השני המשמרת צריכה להיות בצניעות הראויה. ה' יצליח דרכך. שנה טובה
שאלה: ספק בחתימת הברכה בשמונה עשרה: לא מעט פעמים קרו לי שהייתי בספק האם חתמתי את הברכה שבה עסקתי. מה עלי לעשות כשאני בספק אם חתמתי? עוד שאלה: אם התחלתי תפילת 18 ואני באמצע ברכת אבות או אתה גיבור והש צ התחיל חזרה האם מותר לי להמתין שהוא יגיע למקום שאני נמצא בו ולהמשיך איתו ולענות קדושה?
תשובה: א. צריך להתפלל מתוך סידור אא"כ התפילה שגורה לגמרי בעל פה וקל יותר לכוון כשמתפלל בעל פה. ב. לכתחילה כשאתה רואה שהש"ץ עומד להתחיל בחזרה יש להמתין ולהתחיל איתו את החזרה ולומר עם החזן עד סוף ברכת אתה קדוש. בדיעבד אם כבר התחלת שמונה עשרה, כמו ששאלת, אתה יכול להמתין לחזן ולהמשיך איתו.  עיין סימן קט משנה ברורה ובאור הלכה ד"ה אם
שאלה: שמיעת שירי עגבים בשפה זרה: ברשות הרב, האם מותרת שמיעת שירי עגבים בשפה זרה (ערבית) כאשר השומע לא מבין את משמעות המילים (אך יודע כי השיר הוא שיר עגבים)? מצד אחד אין הרהור, אך מצד שני האם משפיע על הנפש? והאם התשובה משתנה כאשר הזמר הינו יהודי ושומר מצוות? לרב
תשובה: בוודאי שהשמיעה מתוך ידיעה שזהו שיר פגום משפיעה לרע על הנפש ולכן כדאי להימנע. ואם הזמר הוא יהודי ושר את המילים האסורות יש בזה קלקול נוסף. לכן כדאי להיזהר ובזכות זה תתברכי מן השמים.